се установяват в приложение V към настоящия регламент. Изискванията за данните, свързани с европейската статистика за международната търговия със стоки, се установяват в част Б, таблици 16 и 34 – 37 от приложение I към настоящия регламент.
 Член 6
 Определения и разпределения за европейската статистика за международната търговия с услуги по характеристики на предприятията и за международните доставки на услуги
 Определенията на променливите и разпределенията за европейската статистика за международната търговия с услуги по характеристики на предприятията и за международните доставки на услуги се установяват в приложение VI към настоящия регламент. Изискванията за данните, свързани с европейската статистика за международната търговия с услуги по характеристики на предприятията и за международните доставки на услуги, се установяват в част Б, таблици 17 и 38 от приложение I към настоящия регламент.
 Член 7
 Тегла и промяна на базовата година за областта „Краткосрочна бизнес статистика“
 Теглата и промяната на базовата година за областта „Краткосрочна бизнес статистика“ по член 7, параграф 1, буква и) от Регламент (ЕС) 2019/2152 се определят в приложение VII към настоящия регламент. В посоченото приложение се установяват и преходни правила във връзка с изискванията за данните за областта по част Б, таблици 1 – 9 от приложение I към настоящия регламент.
 Член 8
 Променливи, свързани с подробните теми за Европейската рамка за статистическите бизнес регистри
 По силата на член 9, параграф 2 от Регламент (ЕС) 2019/2152 променливите, свързани с подробните теми по регистри за Европейската рамка за статистическите бизнес регистри, се определят в приложение VIII към настоящия регламент.
 Член 9
 Технически спецификации за обмена на поверителни данни за целите на Европейската рамка за статистическите бизнес регистри
 По силата на член 10, параграф 5 от Регламент (ЕС) 2019/2152 подробните технически изисквания за променливите, изброени в приложение IV към посочения регламент, се определят в приложение VIII към настоящия регламент. Също така по силата на член 10, параграф 6 от Регламент (ЕС) 2019/2152 форматът и мерките за сигурност и поверителност за обмена на данни за целите на Европейската рамка за статистическите бизнес регистри се определят в приложение IХ към настоящия регламент.
 Член 10
 Ред и спецификации за предаването на данни и метаданни
 1. Данните и метаданните, предавани на Комисията (Евростат) съгласно настоящия регламент, се обменят в електронен формат и се предават или качват чрез единната входна точка за данни и – в съответните случаи – за метаданни.
 2. Държавите членки представят на Комисията (Евростат) данните и метаданните, изисквани по силата на настоящия регламент, в съответствие с определените от Комисията (Евростат) стандарти за обмен на статистически данни и метаданни.
 3. Поверителните данни и метаданни се предават чрез сигурни мрежи, използвани от Комисията (Евростат), или чрез защитен достъп от разстояние в съответствие със стандартите за обмена, определени от Комисията (Евростат).
 4. Държавите членки прилагат стандартите за обмена съгласно указанията за прилагането им, съставени от Комисията (Евростат).
 5. Държавите членки предоставят поверителните данни в съответствие с действащите разпоредби на Съюза за предаването на данни, за които важат нормите за поверителност на статистическите данни.
 Поверителните данни се изпращат с действителните им стойности и с означение за поверителното им